જેડીયુના ભૂતપૂર્વ અધ્યક્ષ શરદ યાદવે ગુરુવારે સવારે સંપૂર્ણ ઘટનાક્રમ પર મીડિયા સમક્ષ જાહેરમાં નારાજગી વ્યક્ત કરી હતી. શરદ યાદવે કહ્યું હતું કે, ‘નીતીશ કુમારે સરકાર બનાવવાનો નિર્ણય ઉતાવળમાં લીધો છે. ગઠબંધન તોડીને આટલી ઉતાવળે ભાજપના સમર્થનવાળી સરકાર બનાવવાના નિર્ણયનું હું સમર્થન કરતો નથી.’ ઉલ્લેખનીય છે કે, 2013માં ભાજપ સાથે છેડો ફાડ્યા બાદ શરદ યાદવ ભાજપ પર જાહેરમાં હુમલા કરતા આવ્યા છે. જ્યારે જેડીયુના રાજ્યસભા સાંસદ અલી અનવરે પણ તેમના અંતરાત્માનો અવાજ સંભળાવ્યો છે. નીતીશ કુમારે કહ્યું હતું કે, તેમણે અંતરાત્માનો અવાજ સાંભળીને રાજીનામું આપ્યું હતું, જેના જવાબમાં અનવરે કહ્યું કે, તેમની અંતરાત્મા આ નિર્ણય સાથે નથી.